Nóg 'n nuwe NP wil in 2014 deelneem - Stormfront
Nóg 'n nuwe NP wil in 2014 deelneem
Die Nasionale Party (NP) is terug!
Luidens 'n advertensie op die NP se webwerf doen die party nou 'n beroep op "alle ou Natte" om hul kant te bring om deel*name aan die nasionale verkiesing in 2014 te verseker.
Mnr. Achmat Williams, na*sionale leier van die nuutste NP, het Vrydag aan Rapport gesê die destydse NP se "enigste sonde" was apartheid, maar daar was nie fout met die beleidsrigtings nie.
"Daar was reg en orde, mense het huise en werk gehad en misdadigers was bang vir die doodstraf. Óns het nooit oop toilette gebou nie," het hy heftig gesê.
Die party se embleem dra die kleure van die NNP en herinner grafies aan die Demokratiese Alliansie se sonstraal-effek.
Die nege sonstrale van die NP-embleem verteenwoordig die provinsies.
Die NP is in 2008 (weer) gestig, maar was tot onlangs toe relatief onder die radar.
In 2008 het vier voormalige lede van die OD – almal voorheen van die ou NP en die moderner NNP – die party "met seëninge" van oudpres. FW de Klerk by die Onafhanklike Verkiesingskommissie (OVK) geregistreer.
Mnr. Dave Steward van die FW de Klerk-stigting het Woensdag aan Rapport gesê dit was nie goedkeuring as sulks nie, maar omdat die party nie meer bestaan het nie en die naam beskikbaar was, het dit nie De Klerk of die stigting geraak nie.
"Die party is nie 'n voortsetting van die ou NP of NNP nie. Daar is geen kontinuïteit nie," het Steward gesê.
Me. Elizabeth Bantam, adjunkleier, sê van die kleiner plaaslike partye en sekere groeperinge van Suid-Afrikaners in die buiteland is in gesprek met die NP omdat hulle hunker na wat sy die "goeie lewe onder 'n NP-regering" noem.
Die NP voel sterk oor die doodstraf vir moordenaars en verkragters en glo die weermag moet plase beveilig.
Die party het verlede jaar aan die munisipale verkiesing in die Wes-Kaap deelgeneem en *Williams is tot proporsionele raadslid van die Kaapse stadsraad verkies.
Mnr. Luigi de Klerk sal later vandeesmaand die NP se kandidaat in 'n tussenverkiesing in Manenberg, Kaapstad, wees.
Benewens in die Wes-Kaap, het die NP ook leiers in die Vrystaat, Noord-Kaap, KwaZulu-Natal en Gauteng.